Aiandus kogub eestlaste seas üha enam populaarsust. Aiandusega tegelemine mõjub juba iseenesest teraapiana. Paljud ei pruugi teada, et enamik suvelilli ei paku ainult silmailu, vaid neid saab kasutada eelkõige toortoitudes, aga ka toitude kaunistajana näiteks võileival-saial, puistatuna booli jne.Lisaks on suvelilledel ka raviomadused ja mitte ainult ühe-kahe, vaid mitme haiguse ravimisel, nagu see on omane ka paljudele tuntud ravimtaimedele. Pidevalt täieneb suvelillede liigiline valik, sortidest rääkimata. Raamatus tutvustatakse lisaks tuntumatele ja enim kasutust leidvatele suvelilledele, nagu saialillele, mungalillele, maarjaohakale ja unimagunale, veel üsna uusi, kuid oma kodumaal vägagi populaarseid söögi- ja ravimtaimi, näiteks lutiklille ehk perillat, mugulbegooniat, lobauba, peiulille, mustköömet, indiaanlaste teetaime kalevikeppi.Suvelillepeenar pakub nii silmailu, toorsalatiks sobivat materjali, roogade-jookide kaunistamiseks vajalikku ja ihuhädades avitajaid. Lõikelilled elutoa laual mõjuvad hingele kosutavalt. Jääb vaid soovida julgemat suvelillede kasvatamist ja nendega katsetamist, uusi maitseelamusi ja looduslikke, aga samas püsivamaid ravitulemusi.
#000002
Sinu e-postiaadressi ei avaldata. Nõutavad väljad on tähistatud *-ga
#000003
Õiteilu keeles, meeles ja vaasis
#000004